《追和白乐天三月三十日作》
元代·刘诜

人生天地间，行乐苦未毕。陪欢与强笑，有似名无实。

新年如乍来，四序忽复一。池痕乱微雨，檐翼语残日。

青山澹无言，风花杂徐疾。笑持鬓间丝，为问此何物？

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。